El Mobile Art de Zaha Hadid aterra a París\nLa nau espacial va néixer com una col·laboració amb Karl Lagerfeld i Chanel, per la mostra itinerant dedicada a la històrica bossa de la firma. El 'donut deformat' acollirà exposicions de les creacions àrabs contemporànies\nAFP 02/05/2011 16:30\n260x366 Mobile Art, de Zaha Hadid / Virgile Simon Bertrand Mobile Art, de Zaha Hadid / Virgile Simon Bertrand\nParís contempla per primera vegada la nau espacial concebuda per Zaha Hadid, que després de voltar per mig món ha aterrat al costat de l'Institut del Món Àrab, on s'exhibirà fins al 30 d'octubre.\nEl Mobile Art va néixer com un projecte conjunt entre Zaha Hadid i Karl Lagerfeld, com a plataforma en la qual mostrar les reiterpretacions de la bossa Chanel fetes per artistes contemporanis. El projecte itinerant va aturar-se el 2009 a causa de la crisi econòmica, després de fer escala a Hong Kong, Tòquio i Nova York.\nChanel ha cedit la instal·lació a l'Institut del Món Àrab, obra de Jean Nouvel. "El Mobile Art és una veritable arquitectura nòmada", ha manifestat l'arquitecte. Dominique Baudis, president de l'Institut, ha explicat que "l'objectiu és mantenir el màxim temps possible" la instal·lació a la plaça, per tal que esdevingui un centre d'exposicions temporals de les creacions àrabs contemporànies.\nA l'actualitat, el 'donut deformat' de Zaha Hadid, tal com ella l'anomena, presenta una selecció d'obres de l'arquitecta anglo-iraquiana, creacions que es defineixen pel contingut orgànic i sensual.\nHadid, de seixanta anys, ha estat condecorada amb premis com el Pritzker i compta amb obres emblemàtiques en diferents ciutats; a Barcelona construeix l'Edifici Torre Espiral, al Parc del Fòrum.


2012 1207. Wert: "Sóc com un toro, m'embraveixo amb el càstig" - Gironès per la independència\n2012 1207. Wert: "Sóc com un toro, m'embraveixo amb el càstig"\nMontilla coincideix amb el ministre a l'acte de la Constitució i li retreu la llei educativa\nWert: "Sóc com un toro, m'embraveixo amb el càstig"\nNi la plantada de la consellera Rigau ni la pluja de crítiques des de Catalunya han fet que José Ignacio Wert s'arronsi. Ahir va treure pit i va donar a entendre que no pensa retirar la seva reforma educativa.\nEL MINISTRE, MÉS DESAFIANT QUE MAI José Antonio Wert va ser ahir centre d'atenció en la recepció al Senat amb motiu del 34è aniversari de la Constitució. El ministre d'Educació va deixar clar que no l'intimiden les protestes contra la llei que relegaria el català a l'escola.EMILIO NARANJO/EFE\nL'allau de crítiques rebudes de Catalunya per l'esborrany de reforma educativa no semblen haver afectat gens José Ignacio Wert. Després d'assistir a l'acte de celebració del 34è aniversari de la Constitució, al Senat, el ministre d'Educació va deixar clar que el clam en defensa del model d'immersió lingüística a Catalunya no farà que s'arronsi. "Sóc com un toro, m'embraveixo amb el càstig", va etzibar en una conversa informal amb periodistes.\nWert, centre de totes les mirades en la celebració al Senat, veu injustificada la reacció irada de la Generalitat contra el seu avantprojecte de llei per a la "millora de la qualitat educativa", que posa contra les cordes el model lingüístic a l'escola catalana. El ministre va negar que la seva proposta representi un atac al català i va assegurar que l'objectiu del ministeri és que es compleixi la legislació vigent. No entén per què a Catalunya està causant tant de rebombori un projecte que té com a finalitat, diu ell, aconseguir que els pares que vulguin escolaritzar els seus fills en castellà ho puguin fer dins el sistema públic.\nA Wert no li va agradar que la consellera d'Ensenyament, Irene Rigau, s'aixequés dimarts de la taula on el ministre explicava la reforma als titulars d'educació de les comunitats autònomes. Tot i no haver parlat amb Rigau d'ençà de l'incident, va mostrar-se optimista respecte a la possibilitat que la consellera no el deixi plantat de nou en la Conferència Sectorial d'Educació del 19 de desembre, en què s'haurà de tancar el text definitiu de la nova llei. Wert va aprofitar per demanar-li una lectura més pausada de la proposta.\nSegueixen les crítiques\nAls mateixos passadissos de la cambra alta, l'expresident de la Generalitat i ara senador, José Montilla, va acostar-se al ministre per llançar-li un retret. "Quina una que n'has armat!", va deixar-li anar. Des de Catalunya, també van seguir escoltant-se veus crítiques, com la del conseller de Cultura, Ferran Mascarell, que va advertir que hi ha "línies" que ningú hauria de traspassar. Mascarell va constatar que la Constitució "no ha complert amb el català" i va deplorar que a Madrid "no es vulgui trencar amb la idea d'una Espanya unitària".\nTambé el cap de files de CiU al Congrés, Josep Antoni Duran i Lleida, va carregar contra els plans educatius de l'executiu de Mariano Rajoy. Des del seu blog, va fer seu l'eslògan "wertgonya" que ha triomfat a les xarxes socials i va acusar el ministre d'"atemptar" contra el català i contra "la integració i la cohesió" del país. Duran interpel·larà Wert la setmana vinent al Congrés. "Però més enllà d'interpel·lar el ministre, qui ha de parlar és el president Mariano Rajoy, que no es pot amagar davant una qüestió tan transversalment acceptada a Catalunya", va afegir el líder d'Unió.\nMés inesperada va ser la crítica -tot i que matisada- que va formular el president de Ciutadans, Albert Rivera. A parer seu, Wert "s'ha equivocat" en presentar un projecte de model educatiu sense buscar prèviament el consens amb la resta de partits. Rivera, però, també va instar la consellera Rigau i el president de la Generalitat, Artur Mas, a no acusar els que defensen una escola amb tres llengües vehiculars -català, castellà i anglès- de perseguir la llengua pròpia de Catalunya.\nMalestar en altres comunitats\nFora de Catalunya, el desafiament de Wert també ha generat reaccions d'enuig. A les Balears, tots els partits de l'oposició, els sindicats més representatius i associacions de l'àmbit de l'ensenyament i la cultura s'han unit per rebutjar "l'agressió" que suposa l'esborrany de llei. Una trentena d'entitats van firmar un manifest que clama contra aquesta reforma "centralitzadora" i emplaça el govern de José Ramón Bauzá a no permetre una invasió competencial. El govern basc en funcions, per la seva banda, va acusar Wert de "trencar el model de repartiment competencial".


Fragments de camins i curses: Tres setmanes d'entrenaments\nTres setmanes d'entrenaments\nDesprés d'un any molt irregular en els meus entrenaments les darreres tres setmanes del mes d'agost tot aprofitant les vacances he aconseguit entrenar d'una manera continuada i gaudir-ho. He augmentat progressivament els kilòmetres i així com també la qualitat dels rodatges. Sempre aprofitant els paratges que m'ofereix les afores de la meva ciutat i fugint de l'asfalt sempre que és possible.\nLes temperatures d'aquests dies també han ajudat. No fa massa calor per ser l'estiu. Alguns dies he pogut córrer acompanyat de companys als que conec des de fa temps i així fer petar la xerrada de tot lo humà i diví mentre posem en forma al nostre cos.\nQuina diferència no estar pendent del rellotge ni a la sortida i en el moment de finalitzar els entrenaments ja que un cop acabats podia estirar sense presa i sense tenir que pensar que tinc que preparar-me per començar la jornada laboral. Quan treballo aquests entrenaments han de ser en mig de la foscor i per tant en asfalt i amb un temps limitat. Moltes vegades no faig els estiraments a l'acabar per manca de temps, altres dies no hi vaig per mandra o perquè no aconsegueixo aixecar-me a temps.\nEn aquest trimestre que resta per acabar l'any vull continuar amb les curses d'orientació, però el meu gran objectiu serà la marató de muntanya de Sant Llorenç del 26 d'octubre que per primera vegada en totes les\nseves edicions inclourà en el seu recorregut la pujada a Sant Llorenç de Munt, la popular i estimada Mola dels vallesans.\nDes que vaig llegir que seria així que la vaig col·locar entre els meus objectius però si la vull fer sense massa patiment (mai m'ha agradat patir massa en les curses, per llargues i feixugues que siguin) m'hauré de plantejar un entrenament continuat i sense baixar la guàrdia, d'altra manera no serà possible fer-ho.\nDe moment demà començo un mes de setembre farcit de curses d'orientació.\nPublicat per Ricard Masferrer a 12:08\nA Vallfogona torna la Copa\nUltrallarga a prop de casa.\nDos dies a Moià o lliga espanyola per tornar a com...


Godall - Blog : Apadrina una olivera amb Ralda+friends\nEl germà de Pierre a Suïssa va conèixer un projecte d’apadrinament de vaques lleteres i va sentir a parlar d'un altre d'apadrinament d'oliveres a la Toscana. Adaptant aquesta idea a les olives del Montsià van poder salvar la producció. Ralda+friends és un encreuament entre crowdfounding i ecommerce. L’octubre del 2014 van llançar oficialment el web i ja està en tres idiomes.\nEls germans han fotografiat totes les oliveres de dues finques i al web estan localitzats tots els arbres. L’interessat pot escollir-ne una –o tantes com vulgui, és clar- per apadrinar. L’apadrinament costa 100 euros a l’Estat espanyol (IVA i despeses d’enviament incloses) i fora costa entre 127 i 140 euros, depenent del país. Cada padrí rep una caixa amb tres ampolles de mig litre d'oli cada quatre mesos i un 20% de descompte a la botiga online. A més, els Ralda organitzen activitats al poble de Godall relacionades amb les finques: “Aquest mes de gener van venir més de 20 padrins a visitar les seves oliveres, sobretot de Suïssa i França”, diu Ralda. Actualment, hi ha 152 padrins i cada any es pot renovar o no la quota.\nEtiquetas: crowdfounding, eCommerce, Godall, Ralda & Friends\n▼ d’ag. 2016 (9)\nLa Taula del Sénia organitza 33 activitats dins le...\nL'N-340 des de la voravia\n39 municipis ebrencs reben ajuts de la Diputació p...\nVinaroz participa en las Jornadas Europeas de Patr...\nAbrics de l'Ermita d'Ulldecona: La llegenda més an...\nLloc de pelegrinatge i concerts\nQuè fem? Festes Majors de Godall i la Galera (can...\nIndignació a Godall per un atac vandàlic contra el...


Iniciatives d'economia feminista i reforçament del teixit comunitari a Medellín | Plataforma Unitària contra les Violències de Genere\nIniciatives d'economia feminista i reforçament del teixit comunitari a Medellín\nPublicat el 04/02/2021\nEl projecte "Enfortiment de l'economia solidària i feminista de dones a la ciutat de Medellín", impulsat amb la Red Feminista Antimilitarista de Medellín, busca promoure l'economia feminista, social i solidària entre dones lideresses i activistes feministes en comunes en situació d'exclusió i precarietat a la ciutat de Medellín, com a forma d'impulsar l'autonomia, l’apoderament econòmic-polític, i la visibilització i repartiment del treball reproductiu.\nAixò es realitzarà a través de tres components principals: s'establirà una iniciativa d'economia feminista amb l'obertura d'un Centre Comunitari de Rentat, administrat i dinamitzat per 30 dones lideresses i activistes feministes, el qual suposarà un impuls a l'autonomia i emancipació de les dones que l'administraran; un alleujament en el temps dedicat a la feina domèstica no remunerada de les dones de la comuna; i un punt de trobada, creixement i intercanvi per a les dones de l'àrea.\nAixí mateix, amb el suport de l'Associació Matriu, s'enfortiran les capacitats teorico-pràctiques de lideresses i emprenedores en la gestió d'iniciatives econòmiques des de l'economia feminista, social i solidària, a través d'Escoles de Formació, de trobades i d’acompanyaments.\nI, finalment, a través d'una campanya de comunicació i incidència, es buscarà visibilitzar l'essencialitat del treball domèstic no remunerat i de l'economia feminista, social i solidària, entre la ciutadania i autoritats de Medellín i Catalunya.\nLa càrrega desigual de les tasques de la llar que recau sobre les dones genera una restricció de temps que obstaculitza el seu progrés; a més, el rentat (a mà) és un dels oficis de la llar més demandants en temps i recursos, que pot comportar 5-6 hores cada setmana. Les rentadores són un objecte costós considerat gairebé de luxe, al que moltes famílies no poden accedir. Segons l'Enquesta Nacional de Qualitat de Vida (2018), el 40% de la població de Colòmbia no té rentadora, en la seva gran majoria d'estrats 0, 1 i 2, persones que, pel seu baix poder adquisitiu, no arriben a pagar el milió i mig de pesos (aproximadament 355 euros) que val aquest electrodomèstic de mitjana, allà on l'ingrés laboral mitjà d'un home és 1.419.104 i el d'una dona 1.200.124 COL$.\nPer això, aquest projecte proposa la creació d'un centre comunitari de rentat dirigit i administrat per dones populars de Medellín, establint un circuit econòmic que es formi per a la sostenibilitat de propostes d'economia solidària, on les dones lideresses faran part a través d'estratègies d’administració, comercialització i distribució dels guanys, així com de la dinamització i activació del centre comunitari, establint un espai per a la seva autonomia econòmica, però també per a la creació de llaços i vincles comunitaris en la comuna, que contribueixin al desenvolupament de maneres de fer i mirades alternatives.\nTotes aquestes accions estan orientades a promoure la participació i l'autonomia econòmica, entesa com la capacitat de les dones de generar ingressos propis a través del treball productiu remunerat en condicions d'equitat. Implica, així mateix, l'exercici d'administració autònoma sobre aquests ingressos, considerant la seva situació familiar, les seves necessitats i la forma en que fan servir el temps en les tasques no remunerades. L'enfortiment econòmic en aquest sentit es constitueix com una garantia fonamental ja que es generen espais d'inclusió que enforteixen l'economia, avançant en la construcció de societats més inclusives i reduint la pobresa, els nivells d'atur i de subocupació.\nAquest és un projecte impulsat per la Plataforma Unitària contra les Violències de Gènere, l’Associació Matriu, i l’entitat colombiana Red Feminista Antimilitarista, amb el finançament de l’Ajuntament de Barcelona, a través del programa de justícia global.


Biografia de Colleen Wolfe, carrera professional, vida personal, nòvio, digne - Periodista\nBiografia de Colleen Wolfe, carrera professional, vida personal, nòvio, digne\nData de naixement: 02 de gener de 1985\nColleen Wolfe és una àncora nord-americana i una presentadora de televisió que va arribar a la fama per la seva cobertura a la National Football League amb seu a Filadèlfia. M'agrada Josina Anderson , Wolfe també és conegut per acollir programes NFL com GameDay, Good Morning Football Weekend, NFL Power, Rànquings, etc.\nWolfe va començar com una àncora d'esports a l'estació de ràdio WIP a la seva ciutat natal de Filadèlfia i ella ha recorregut un llarg camí des de llavors. Avui, Colleen ha sabut constituir-se com un dels millors periodistes esportius del voltant. Anem a conèixer ara una mica més sobre aquesta bella dama.\nColleen Wolfe: Educació primerenca i educació\nColleen Wolfe va néixer el 2 de gener de 1985 a Filadèlfia, Estats Units. Wolfe va néixer del pare que era instructor de vol i de la mare que era una mestressa de casa que després va començar a treballar per a una empresa comercial. Els seus pares es van separar quan era molt jove a causa de conflictes personals. Tot i això, Wolfe va créixer al costat de tres altres germans i va tenir una infància prou decent.\nColleen va anar molt bé en els seus estudis també. Va ser una estudiant de primer nivell que va completar la seva formació a la reputada universitat Drexel. Posteriorment, també va acabar assumint la comunicació corporativa com un tema principal que la va ajudar a seguir una carrera en periodisme i periodisme.\nColleen Wolfe: carrera\nWolfe va començar la seva carrera treballant per a una emissora de ràdio esportiva local, WIP. Mentre treballava per a l'emissora, va ser la veu de diversos programes de ràdio matinals. Aquest breu treball l'ha ajudat a obtenir una bona experiència com a analista, editor i responsable. A continuació, el bonic Colleen es va traslladar a la xarxa CN8 i va treballar com a productor de reserves i amfitrió al Comcast SportsNet.\nEl seu següent paper va ser productor del canal PHL17. També podeu recordar-la com a presentadora de CSN per a la seva exhibició de golf. Wolfe fins i tot ha treballat per a la xarxa FOX al canal FOX 29 el 2012, on va ser un dels principals reporters esportius. El seu nou gran canvi es va produir el 2014 quan va continuar a unir-se a NFL Media. Ella treballava com a reportera amb seu a Los Angeles i va començar a acollir espectacles com el Saturday Night Football i el Good Morning Football Weekend.\nColleen Wolfe: Vida personal\nColleen Wolfe és una dona casada que va lligar el nus amb el seu amor John Gonzalez. Es van casar al maig del 2010 i han estat junts des de llavors. Va començar a sortir amb González el 2006 mentre treballava com a presentadora esportiva per a la persona d’esports Inquirer a la xarxa 97.5. Els dos mantenen una relació des de fa temps però, tal i com estan les coses, no tenen fills.\nWolfe també és un gran fan de la música rock i sembla adorar a Chris Martin, vocalista de la banda britànica Coldplay. Segons els informes, Wolfe té ganes de seguir una carrera a la indústria cinematogràfica. Mirant més la vida d’aquesta jove, li encanta la pesca i els gossos i els gats. Té un gos Blitzen i un gat Ernest Hemingway.\nColleen Wolfe: Net Worth i Social Media\nWolfe va començar a treballar com a reporter d'un dret dels seus dies universitaris. Ara és un gran nom de la indústria i fa una gran quantitat de fortuna de cobrir la Lliga Nacional de Futbol. Aquest presentador ambiciós té un valor net de 500.000 dòlars. Els números segurament creixeran, ja que Wolfe té molt més a oferir a la indústria.\nColleen també és molt famós a les plataformes de xarxes socials. És molt activa en llocs com Instagram i Twitter i els seus fans simplement l’adoraven. Avui mateix, Wolfe té poc més de 36 quilòmetres de seguidors Instagram i 61k seguidors a Twitter .


llegir | miquelcolomer\nPàgina d'inici » Posts tagged 'llegir'\nPosted on 16 Octubre 2017 by miquelcolomer\t| 7 comentaris\nCartes, missives d’una banda a l’altra. Res de nou. Faites vos jeux. Com si, ara fa ja més de 15 dies, no hagués passat res i no s’hagués dit de paraula i per escrit i, a més, amb imatges editades que el resultat s’aplicarà. Sembla que no sàpiguen llegir, vés a saber en quines escoles devien anar. Pendent tan sols que tot acabi passant i complint-se d’un moment a l’altre, el més adequat i potser quan menys t’ho esperis. Suspendre aquella suspensió i que d’alguna manera tothom s’hagi de moure. La vida va fugint i és cert que el fet de parlar sol en veu més o menys alta desmoralitza. El mal del mal, que deia Soleràs, és justament aquest, que el que pots fer és precisament el que no t’interessa. Faries bé, doncs, d’abandonar aquella mirada perduda que tenim quan no mirem res. En fi, que estic pensant-me seriosament el fet d’anul·lar el compte de facebook, el de twitter, el de linkedin…I fins i tot el d’instagram.\nPosted in Dietari\t| Etiquetat anul·lar comptes, d'un moment a l'altre, llegir, missives, resultat, Soleràs, suspensió\nUn viatge dels més bons\nPosted on 19 Juliol 2017 by miquelcolomer\t| Deixa un comentari\nViatges d’estiu. De moment, que sàpiga segur, Andalusia, 13 dies. Per feina, naturalment. No viatjaria pas si no fos per feina. Més de 300 viatges, dec haver fet. I sempre per feina, de guia turístic. Sense cobrar, és a dir pagant, tan sols un, n’he fet, i va ser al Marroc, l’any 89, naturalment sota la batuta magistral d’en Pep Quintana. Ja fa temps de tot plegat. Si no fos per feina, no cal dir que el que faria seria quedar-me a casa, tan a la fresca com pogués, i llegir. Al capdavall també llegir és viatjar. I allunyat, a més, de tota multitud, de tota congregació i de tota confraria. Qualsevol bona lectura és igual que un viatge dels més bons, aquells que es fan fora de temporada i amb les màximes condicions de comoditat que la teva butxaca pugui permetre’t. Tornar a Rulfo i al seu Pedro Páramo, per exemple, tal com recorda avui mateix, de manera esplèndida, Josep M. @fonalleras. Tot de dubtes i d’interrogants més que no pas, segurament, aquelles lectures en què et reconeixes massa fàcilment i que et reafirmen tan sols en les teves pròpies conviccions. Llegir per viure, llegir per a no-res, ara que és temps d’estiu i potser en tenim més, de temps. Llegir, també, sense cap projecte ni finalitat. I molt menys, encara, per fer-te veure. Ni per informar-te. Llegir a la recerca d’informació no és llegir. En fi, que passarem calor, lògicament, a Andalusia, molta calor. Una calor que suportarem, però, amb la resignació que el viatge el fem per feina.\nPosted in Dietari\t| Etiquetat Anadalusia, Josep M. Fonalleras, llegir, Pedro Páramo, Pep Quintana, Rulfo, viatges d'estiu\nPosted on 30 Novembre 2016 by miquelcolomer\t| 1 comentari\nEscriure i ser breu. Escriure com a distracció, com a remei contra l’avorriment i la irritació, ajut per combatre la malenconia i també la mala consciència de tants fets i actuacions del passat impossibles d’oblidar. Cap altre propòsit concret. Anècdotes, tics, gestos, mirades, coses llegides i, això sí, preservar la llengua per damunt de tot. Molt més totes aquestes coses que no pas grans esdeveniments de la història, ni batalles, ni conquestes. Tot, o gairebé tot, depèn de l’atzar, altrament dit fortuna.\nEscriure i ser breu. I, si no, llegir, llegir com a mode de suportar el desfici de no escriure. Dies, aquests, de grossos escarafalls que procuro mitigar amb la crossa de Ponç Pons: el desig de llibertat genera revolucions que, al final, acaben restringint la llibertat i demostren, aleshores, que val més ser camusiament rebel que no pas castristament revolucionari.\nHome rebel, inconformista, un altre final de mes en què, aquesta vegada, s’acaba l’anomenat Any Llull que, la veritat, no sé pas si, en general, deu haver servit de gaire.\nPosted in Dietari\t| Etiquetat Albert Camus, Any Llull, breu, escriure, Fidel Castro, llegir, Ponç Pons\nA mi també m’agrada molt el mot elit\nPosted on 21 Setembre 2016 by miquelcolomer\t| 6 comentaris\n¿Què passa si no llegim? Aparentment no res, però ja veus on som. ¿Què ens espera? ¿Que serà del llenguatge, de la música de les paraules i de tot allò que fins ara ens ha distingit com a espècie? Revolta del soroll sense sentit, dels discursos mal fets, i mal pronunciats, i de tot el mal que ens envolta. Costà milions de morts, a Europa mateix, i ara sembla que ja hi tornem a ser. Populisme, enganys del populisme, i d’aquest “empoderament” que no és ni al diccionari, fragilitat neològica del mot i del seu aparent significat. Superilles sense responsables perquè diuen que tot es decideix des de les bases, les bases i les assemblees del no-res. Ja veus on som. I després: la biblioteca més important és la memòria, hauria de ser la memòria, recorda-ho. Recorda-ho tot i que ara ja no resulta gens clar que amb tanta electrònica moderna, amb aquestes tècniques d’informació (tan interessades, d’altra banda, d’interessos espuris), amb tots aquests arxius electrònics i digitals les memòries dels quals superen més d’un milió de vegades les memòries literàries humanes o les gramàtiques i els lèxics que contenen, amb tot això, no queda gens clar que continuem llegint. Revolta del soroll i de la remor, com si el silenci ja no calgués ni fes cap falta. El silenci, que ara ens surt més car que el mateix preu de l’or.\nSí, Steiner un cop més com a crossa. Amb mi, no hi hauries de perdre ni un minut més. Però escolta: si et saps res de memòria i de cor, no hi haurà mai ningú que t’ho pugui prendre. Es queda dintre teu, i creix, i es transforma a mesura que també tu creixes i et transformes. Tots aquells textos i poemes apresos i recitats el temps aquell de l’institut canvien a mesura que tu també canvies amb l’edat i amb les circumstàncies. I els mots que contenen, mots invariables, els arribes a entendre de manera diversa. Digues-ne, si vols, elitisme de la paraula. El que passa és que, com a Steiner -potser fins i tot ho he après d’ell-, a mi també m’agrada molt el mot elit, que tan sols significa que hi ha coses que són millors que unes altres. Tenir llibres a casa, posem per cas. La teva pròpia col·lecció de llibres, llibres que no tens pas en préstec de cap biblioteca per excelsa que sigui. La Bíblia, Homer, el Dant, Montaigne, Pascal, Shakespeare, Flaubert, Baudelaire, Proust, Pla…tants i tants d’altres. El passat fet present. I elit perquè, si són teus, hi haurà aquells moments que ja no et caldrà sortir de casa i podràs llegir-los acompanyat d’una altra cosa que resulta també essencial: amb un llapis a la mà. I de tant en tant també en veu alta.\nPosted in Dietari\t| Etiquetat crossa, empoderament, George Steiner, llegir, llibres a casa, populisme, silenci, superilles\nLa moda de les pèrdues\nPosted on 1 Juliol 2016 by miquelcolomer\t| Deixa un comentari\nSobretot que el fet de llegir no ens faci perdre el fet d’escriure. Aquest desig. Les modes. La moda de les pèrdues. De sobte, sembla que es posi de moda dir i fer saber que ja no llegim tant com solíem. Ens hem de guanyar la vida, d’acord. I anem justos de temps i un servidor que no s’ho acaba de creure. La teva vida, la vida de tots plegats, és als llibres i a les paraules i les imatges que desprenen de nosaltres mateixos. Fora dels llibres el que hi ha és la intempèrie i la degradació. Som també com ens veuen els altres i la cosa segurament hauria de ser al revés: que el fet d’escriure no ens faci perdre el bell costum (vici si vols) de llegir. ¿Com vols entendre, si no, el present que ens toca viure? Diràs, potser, que de les coses ja apreses i de l’experiència que tens (sempre incompleta) de la humana manera de ser. Potser. No tinc temps, dius. Però, ¿i el plaer de la calma i de la paciència? ¿Que potser no avançaria el món amb més calma i amb més paciència? ¿On vas tan de pressa si no vas enlloc? Veure-les venir i després, si per cas, actuar. Un poc més d’impassibilitat, d’ataràxia. I el fet és que no hi ha edat que hi valgui i que la relectura és més important que la mateixa lectura. El Petit Príncep, posem per cas, és ara un llibret molt més bo que no pas les primeres vegades que el vas llegir fa ja tants i tants anys. No sóc cap herba -havia respost suaument la flor. Ah! Perdona… -No em fan gens de por els tigres, però no suporto els corrents d’aire.\nO jo què sé, els mateixos moralistes francesos, Pascal, La Rochefoucauld, La Bruyère, i també Joubert i fins i tot Chamfort i Renard, són segurament ara més actuals que mai i parlen de tu i de nosaltres fins al punt de fer-te entendre i acceptar que tot depèn de l’educació i l’ensenyament que rebem en cada etapa de la nostra formació. Una formació que no s’acaba mai. I també dels models, depèn, d’uns models que tantes vegades resulten falsos i amb peus de fang. I de la premsa, es clar, sobretot de certa premsa de tertúlia de massa interessos espuris i de massa tergiversacions anorreadores i que no s’estan de declarar ideal això o allò altre. Entabanadors de mena que pretenen passar per científics, pobrets, però la ciència per ella mateixa només pot ser preceptiva i no pas exemplar. La ciència és regla i no model, assegurà Joubert, Joseph Joubert. Vull dir que no és pas veritat que no tinguis temps de llegir. Digues, si per cas, que ja no et dóna la gana. I que per tu faràs.\nPosted in Dietari\t| Etiquetat calma, corrents d'aire, El Petit Príncep, escriure, llegir, models, modes, Moralistes Francesos, paciència, premsa, relectura, tertúlies, tigres\nContenir la ploma\nPosted on 10 Març 2016 by miquelcolomer\t| Deixa un comentari\nEl temps d’escriure no té perquè ser sempre cronològicament el primer. Moltes vegades ve, arriba, després del temps de llegir. I, a més, mai no s’aconsegueix escriure prou bé si abans no s’ha après i no s’ha sabut contenir la ploma. O el teclat. És durant el temps de silenci i d’estudi quan podem preparar-nos per escriure. Perquè igual que hi ha fruita precoç també hi ha llibres que es nota que floreixen abans d’hora. ¿Per què teniu tanta pressa? ¿Per què tanta precipitació arrossegada per aquesta mena de passió d’esdevenir autors quan potser encara no toca? Espereu-vos, espereu-vos, aconsellava, l’any 1771, l’abate (mossèn) Dinouart, aquell clergue mundà i polígraf que tractà sobre els temes més diversos, sobretot de les dones, i que la publicació d’aquell llibre, El Triomf del Sexe, li suposà fins i tot l’excomunicació. D’escriure, en sabreu (en sabrem) quan hàgiu (hàgim) après, primer, de callar i, després, de pensar bé i amb tota claredat.\nPosted in Dietari\t| Etiquetat Abate Dinouart, callar, El Triomf del Sexe, escriure, fruita precoç, llegir, silenci


Inauguració de l'exposició "Dones refugiades de Palestina: 7 dècades de resiliència i dignitat" — Ajuntament de Tarragona\nEsteu aquí: Inici › Cooperació › Notícies › Notícies 2018 › Inauguració de l'exposició "Dones refugiades de Palestina: 7 dècades de resiliència i dignitat"\nInauguració de l'exposició "Dones refugiades de Palestina: 7 dècades de resiliència i dignitat"\nVisita guiada amb la Directora Executiva del Comité Español de la UNRWA.\nL’exposició “Dones refugiades de Palestina: 7 dècades de resiliència i dignitat”, que s’inaugurarà el 20 de juny a l’Estació d’Autobusos de Tarragona, a les 18 h, planteja un recorregut històric dels últims setanta anys, des de la Nakba (1948) fins a l’actualitat, per la vida de la població refugiada de Palestina al territori Palestí ocupat (Cisjordània i la franja de Gaza), Síria, el Líban i Jordània. A través de cada imatge, l’exposició proporciona un testimoni de dignitat i resiliència d’aquesta població, especialment de les dones palestines.\nL’acte d’inauguració de l’exposició, que tindrà lloc el pròxim dia 20 de juny, Dia Mundial de les Persones Refugiades, comptarà amb les intervencions de la Sra. Anna Santos Gorras, consellera de Polítiques d’Igualtat i Serveis a la Ciutadania de l’Ajuntament de Tarragona; el Sr. Manel Vila, Direcció General de Cooperació al Desenvolupament, Govern de la Generalitat; Raquel Martí, directora executiva del Comitè Espanyol de la UNRWA, i Núria Francolí, responsable d’UNRWA Catalunya.\nL’exposició s’emmarca en el projecte “Seguim sent refugiats i refugiades de Palestina”, subvencionat per l’Ajuntament de Barcelona i l’Agència Catalana de Cooperació al Desenvolupament. En aquesta ocasió, el projecte també compte amb el suport de l’Ajuntament de Tarragona i l’Empresa Municipal de Transports Públics de Tarragona.\nUNRWA Catalunya neix amb l’objectiu de donar a conèixer a la població de Catalunya la situació en què viu la població refugiada de Palestina, difondre la labor humanitària que la UNRWA realitza amb aquesta població des de fa 68 anys i mobilitzar les institucions i donants, tant públics com privats, per donar suport a la UNRWA en el manteniment dels serveis que presta a aquesta població.


El Convidat - TV3\n31/10/2011: "El convidat", amb BENEDETTA TAGLIABUE (capítol sencer)\nEscrit per: Albert\n27/10/2011: Una arquitecta estrella amb una vida de pel.lícula\nLa meva amfitriona és una arquitecta estrella amb una vida de pel.lícula. La italiana més catalana, que va venir a Barcelona per amor. Amor i l’admiració per l’Enric Miralles, el seu mestre i marit. L’home per qui ho va deixar tot. 10 anys després de quedar-se vídua, Benedetta Tagliabue segueix vivint a la mateixa casa que van comprar i reformar junts a Ciutat Vella, a tocar del mercat de Santa Caterina que van dissenyar els dos. És on he passat aquest cap de setmana.\nLa Benedetta ha estat una gran amfitriona. Tot ho acompanya d’un somriure i tot ho explica amb un accent encantador. Fins i tot les converses més difícils, quan hem parlat de l’episodi més dur de la seva vida: la malaltia fulminant que es va emportar el seu marit quan tenia 45 anys, dos fills petits, i tot un futur per davant.\nLa Bene, com li diu tothom, ha hagut de fer de pare i de mare. Ella, en canvi, de mares diu que en té dues. La seva, que és a Itàlia, i la mare de l’Enric. No és habitual dinar amb els parents d’algú que va morir fa 10 anys. Però la Benedetta ho fa sovint, de trobar-se amb la família de l’Enric. I jo aquest cap de setmana ho he pogut comprovar.\nTambé he descobert que Bendetta Tagliabue s’ha fet un nom a la ciutat i al món. Però això és ara. Abans, per molta gent només era la parella d’un arquitecte fora de sèrie com Enric Miralles. Una dona a l’ombra d’un geni. A Itàlia també és una professional molt reconeguda, fins al punt que Silvio Berlusconi l’ha convidat més d’una vegada a les seves famoses festes.\nBendetta Tagliabue és una dona amb àngel que té una casa excepcional. Hi conviuen parets de l’any 1.300 amb mobles de disseny. Dibuixos d’un altre temps amb fotografies familiars. Manualitats dels fills amb fotos del pare. Passat i present junts.\nConstruir edificis per tot el món. Reconstruir una vida a casa. Aquesta és la història dels últims 10 anys de Benedetta Tagliabue. Hem passat dos dies parlant de qüestions molt sensibles, però sempre amb el seu somriure a la boca. Un somriure dolç, i tossut.\n***”EL CONVIDAT”. Dilluns, a les 22:30h, a TV3***\n13/09/2011: Instants previs\nM’agraden molt aquests moments d’instant previ. De nervis i d’il·lusió. De compte enrere. Falten només 6 dies per al retorn d’El Convidat, perquè dilluns a la nit s’estreni la segona temporada del programa. Ja tenim a punt 13 nous caps de setmana, 13 viatges al món més íntim de personatges que m’han obert casa seva. I una vegada més, m’he sentit un privilegiat amb tots i cada un d’ells.\nHe visitat Miquel Calçada als Estats Units, on viu des de fa uns mesos. També he compartit un cap de setmana amb la monja Teresa Forcades i la resta de germanes de la comunitat del monestir de Sant Benet de Montserrat. He passat dos dies a casa de l’escriptor Quim Monzó, l’home que en 58 anys, no ha tingut mai cap convidat a casa.\nHe passat un cap de setmana a casa de Xavier Sardà, al Maresme; a casa del músic Gerard Quintana, a Eivissa; a casa de la periodista Pilar Rahola, a Cadaqués; o a casa del pilot Isidre Esteve, a Oliana. També m’han convidat el doctor Santiago Dexeus, l’exfutbolista Carles Rexach, la dibuixant Pilarín Bayès o l’arquitecta Benedetta Tagliabue.\nA aquesta llista, s’hi han d’afegir dos amfitrions més encara pendents de gravació. De moment, el primer capítol que s’emetrà és el de dilluns vinent, amb el gran Quim Monzó.\nTinc moltes ganes que ho veieu, que ho puguem compartir. Em farà molta il.lusió que m’acompanyeu en aquests 13 viatges. Us espero dilluns 19 de setembre, a les 22.15h, a TV3.\n*** Dilluns, 19, a les 22.15h, "El convidat" ***\nDesprés de rebre durant cinc anys al plató d’”El Club” més de 2.000 convidats, ara n’he triat 13 per tornar-los la visita. Ara es canvien els papers. Jo sóc “El convidat” i ells, els amfitrions. És gent que segur que has vist, però mai has passat un cap de setmana amb ells. Que segur que coneixes, però que mai t’han convidat a casa seva.\nHe conviscut un cap de setmana amb cadascun dels personatges, amb tot el que això significa: compartir casa, família, àpats, nit, activitats d’oci i conversa. I d’aquesta convivència en surt un programa setmanal de 50 minuts que podreu veure els diumenges, a les 22.30 h. Ara, “El convidat” sóc jo.\nQui visita l'Albert?\nBisbe Xavier Novell\nMaria Victòria Molins\nConsulta les properes emissions\n-->\tTuits de @elconvidatTV3


Els personatges turmentats de “La casa cantonera” | Nosaltresllegim\nEls personatges turmentats de “La casa cantonera”\nNo havia llegit mai la Sílvia Alcàntara, però tothom me n’havia parlat bé. Potser per això vaig decidir-me a comprar La casa cantonera, la seva darrera novel·la; molt breu, de només 140 pàgines. Però quines 140 pàgines!\nEl vaig agafar diumenge havent dinat i al vespre ja el rellegia… Sabeu com quan t’acabes un bon cafè i amb la cullereta en vas repescant l’escuma per acabar-lo d’assaborir? Doncs talment així em sentia jo. Amb aquella necessitat de voler-ne més, de confirmar que no se m’hagués passat cap detall per alt per entendre millor la Irene i la Marina, les dues germanes protagonistes que es troben a la casa just després que s’hagi mort la seva mare.\nÉs una novel·la de personatges grisos, tristos, marcats per les circumstàncies, presos del que diuen i del que callen… Els anem coneixent desordenadament i amb poques pinzellades, però de manera molt i molt intensa.\nM’ha agradat especialment en Ramon, el pare d’aquestes noies. És d’aquelles persones que també devia escurar el cafè amb cullereta… per trobar-lo ben amarg.\nAquesta entrada s'ha publicat en 2011, Drama, Ficció, Narrativa, Vam publicar-ho fa temps... i s'ha etiquetat amb Escrit originalment en català, Sílvia Alcàntara el 9 de maig de 2011 per Montserrat Brau.\n← L’últim dia abans de demà La passió d’Erzsebet →\n3 pensaments a “Els personatges turmentats de “La casa cantonera””\nJordi 10 de maig de 2011 a les 20:12\nJo vaig llegir “Olor de colònia” i em va entusiasmar.\nCom es veure en el seu post, hehehe.\nMontserrat Brau Autor de l'entrada 10 de maig de 2011 a les 22:41\nJordi, no deixis passar aquesta lectura, doncs!!\nXavier 30 de maig de 2011 a les 16:07\nLa vaig llegir entre dissabte i ahir i he quedat impressionat per la força d’alguns dels personatges. Sembla talment que els tinguis davant. I pel dramatisme de la vida de tots ells. D’altra banda, ben habitual, crec.


RAI Eficmus - RAI - Recursos d'Animació Intercultural\nEficmus – Espai de Formació i Creació Musical – agrupa diferents iniciatives juvenils, totes elles sota la perspectiva de l’empoderament i amb una forta convicció de la capacitat proactiva i transformadora de les persones.\nTotes les activitats d’aquesta àrea fan referència a l’àmbit musical i internacional. El projecte impulsa tallers de música, disciplines audiovisuals i maquetació web i ofereix a les bandes i artistes una sala d’assaig equipada apte per a desenvolupar el seu propi projecte musical.\nBusques un lloc on assajar amb el teu grup? Contacta amb nosaltres: eficmus@raiassociacio.org


La Plaça de l'Estació s'omple de ritme i públic en l'audició de fi de curs de l'Aula de Música - Notícies de l'Ajuntament de la Vila de Masquefa\nDesprés de tot un curs d’esforç i aprenentatge, la seixantena d’alumnes de l’Aula de Música van tancar la temporada, diumenge, amb una gran audició. A l’escenari que es va instal·lar a la Plaça de l’Estació s’hi van anar enfilant els alumnes del centre, des dels més petits fins als més grans, que van demostrar tot el que han après i com han progressat, en diferents actuacions individuals i de grup.\nL’audició de fi de curs va reunir molts veïns a la plaça, els quals van poder gaudir d’una tarda de bona música en viu. Totes les actuacions van tenir com a fil conductor l’univers de Disney i els alumnes van interpretar diferents temes de pel·lícules. Al final de l’audició també es va fer un reconeixement a la tasca del professorat.\nAquest curs 2014-2015 els ensenyaments musicals a Masquefa han fet un important salt endavant amb la nova Aula de Música que s’ha posat en marxa a la Torre dels Tenas, en conveni entre l’Ajuntament i l’Alzinar.\nL’Ajuntament va reformar l’edifici, de propietat municipal, per adequar-lo a aquesta nova funció, i també aporta els recursos materials i econòmics necessaris per al funcionament del centre. De la seva banda, l’Aula Musical de l’Alzinar, entitat que ja venia impartint estudis musicals a Masquefa des de feia anys en les seves instal·lacions, aporta l’equip de professionals al projecte i s’encarrega de gestionar l’activitat. Així, alumnes i docents han guanyat un nou equipament en condicions òptimes.


Chakarova Guest House Sliven Bulgària - Ofertes d'hotels amb els MILLORS DESCOMPTES EN LÍNIA\n31, Velikoknyazhevska Str, Sliven, Sliven, Bulgària, 8800 - Veure al mapa\nConvenientment situat a Sliven, Chakarova Guest House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nChakarova Guest House també ofereix moltes instal.lacions per enriquir la seva estada a Sliven. Recepció 24 hores, magatzem d'equipatge, aparcacotxes, servei d'habitacions, instal·lacions per a reunions i banquets són només algunes de les comoditats que fan que Chakarova Guest House sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara aire condicionat, calefacció, servei de despertador, escriptori, mini bar per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Chakarova Guest House és una selecció idònia per a la vostra estada a Sliven.\nTots els tipus de viatgers (36) Parelles (9) Viatgers en solitari (8) Famílies amb infants petits (5) Famílies amb infants grans (5) Grups (9)


El Centre de Formació Pràctica oferirà gairebé 2.800 hores de formació subvencionada durant el primer semestre d’aquest any\ngen. 18, 2017 No Comments by CatPress\nEl Centre de Formació Pràctica oferirà durant el primer semestre del 2017 gairebé 2.800 hores de formació ocupacional subvencionada, adreçada a persones en situació d’atur que vulguin trobar feina al sector industrial i a persones en actiu que vulguin millorar la seva qualificació professional. En total s’han programat sis cursos d’entre 40 i 630 hores de durada cadascun i que inclouen pràctiques en empreses del sector. El proper curs a començar és un de manteniment industrial (Muntatge i posada en marxa de béns d’equip i maquinària industrial) per al qual encara hi ha alguna plaça disponible. El curs té una durada de 630 hores i s’iniciarà el proper dilluns 23 de gener.\nPer al mes de febrer hi ha previst un curs de Disseny de productes de fabricació mecànica, de 620 hores. El mes de març començarà un curs d’Operacions auxiliars de fabricació mecànica, de 400 hores. A l’abril se’n farà un de Verificació tridimensional, de 40 hores, i un altre de Mecanització per arrencament de ferritja, de 400 hores. Tots els cursos s’allargaran fins els mesos de juny o juliol.\nPer aquesta nova proposta formativa, el CFP disposa ja del nou equipament tècnic vinculat al centre HTEC de Haas: un centre de mecanitzat de 5 eixos i un torn CNC de darrera generació. Les persones interessades en fer algun d’aquests cursos o bé en tenir-ne més informació poden posar-se en contacte amb el CFP al telèfon 93 875 72 79 o per correu electrònic a cfp@cfp.cat.


Berga acomiada l’any amb una nova edició de la cursa de Sant Silvestre amb l’objectiu de superar el miler de participants\nData de publicació: 18.12.18\nUna de les formes més populars d’acabar l’any és corrent en alguna de les tradicionals curses de Sant Silvestre que se celebren els últims dies de desembre arreu del món. Es tracta d’una prova esportiva que té el seu origen en la cursa nocturna realitzada l’any 1925 a la ciutat brasilera de São Paulo i que estava inspirada en una altra prova celebrada a París, on els participants portaven torxes per córrer. A Berga, la cursa de Sant Silvestre es farà el dilluns, 31 de desembre. La prova organitzada pel Club Atlètic Berga i l’Ajuntament de Berga arriba a la 19a edició i inclourà la cursa de 5km i les curses infantils de 600, 300 i 150 metres. Una de les novetats d’aquest any serà la inclusió d’algunes accions vinculades a la campanya ‘Vull la nit!’ per a la promoció d’unes festes lliures de sexisme a Berga.\nLes curses esportives\nEl Passeig de la Indústria serà l’epicentre de les curses de Sant Silvestre, ja que serà el punt d’inici i d’arribada de les proves. A les 5 de la tarda es disputaran les cuses infantils a la zona del vall, mentre que la prova de 5.000 metres començarà a 2/4 de 7 de la tarda i constarà d’un circuit urbà pels carrers de la ciutat. Per mantenir el caràcter popular i festiu de la prova, els organitzadors tornaran a apostar per dinamitzar la cursa amb música en directe a càrrec de la formació femenina ‘We are us’ i d’una banda masculina en diversos punts del recorregut. Segons ha explicat el president del Club Atlètic Berga, Joan Torrents, “l’objectiu és aconseguir que sigui una cursa divertida i familiar”. A més, es tornarà a premiar els corredors i corredores amb les millors disfresses individuals i col·lectives. Torrents també ha anunciat la col·locació d’un estand solidari per col·laborar amb la campanya ‘Riure omple de vida’ de l’oenagé Pallapupas que agrupa a pallassos professionals que es dediquen a la humanització dels processos hospitalaris amb humor.\nPer la seva banda, el regidor d’Esports, Ivan Sànchez, ha valorat la feina feta pel club en els darrers anys per aconseguir que la cursa es converteixi en una de les més importants de la Catalunya Central i també ha fet una crida a la participació dels berguedans i berguedanes. En aquest sentit, Joan Torrents ha explicat que l’organització espera mantenir i, fins i tot, superar la xifra de participació assolida en les últimes edicions que ronda el miler d’atletes entre totes les curses. L’esdeveniment esportiu comportarà alteracions de trànsit en els trams que formen part del recorregut i que podeu consultar en aquest enllaç.\nLes inscripcions per participar a la XIX Cursa de Sant Silvestre són obertes i es poden fer al portal web www.clubatleticberga.com i a les botigues Tandem Sports, Intersport Serra Martí, Rios Running i Costa Esports de Berga i Costa Esports Gironella. El preu de la inscripció serà de 5€ pels infants fins a 11 anys i de 12€ pels corredors i corredores de la cursa de 5 quilòmetres. A partir del 29 de desembre, el preu serà de 15€.\nL’entrega dels dorsals es realitzarà a l’Hotel d’Entitats (antic Centre Cívic) el diumenge, 30 de desembre, de 10 a 14h i de 16 a 20h. En el cas de la cursa de 5km també es podrà recollir el dorsal el dilluns, 31 de desembre, de 10 a 18h mentre que els participants de les curses infantils també tindran la possibilitat d’obtenir el dorsal el mateix dia de la cursa, de 10 a 14h a l’Hotel d’Entitats i de 15 a 16h al Passeig de la Indústria.\nTots els participants de la competició rebran una bossa amb diversos obsequis i productes dels patrocinadors de la prova. Tanmateix, es proclamaran els guanyadors i guanyadores de les diferents categories mitjançant l’entrega d’un trofeu.\nUna cursa lliure de sexisme\nLa campanya ‘Vull la nit!’ per a la promoció d’unes festes lliures de sexisme a Berga ha establert complicitats amb el Club Atlètic Berga per ser present a les curses de Sant Silvestre a través de diverses accions. Per exemple, el logotip de la campanya apareixerà al dorsal dels participants i s’incorporarà nou material de difusió del projecte a la bossa que s’entrega als corredors i corredores. Abans de l’inici de la prova, hi haurà una masterclass de zumba amb músiques i coreografies no sexistes, a càrrec del Centre Esportiu El Tossalet. Finalment, durant l’esdeveniment també hi haurà dues educadores de carrer que s’encarregaran de difondre la informació sobre la campanya.\nBerga constitueix el Consell d’Infants 2018-2019 integrat per una trentena d’alumnes de primària de les escoles de la ciutat\nData de publicació: 14.12.18\nAquest divendres s’ha constituït el Consell d’Infants corresponent al curs 2018-2019 en un acte realitzat a la Sala de Plens de l’Ajuntament de Berga. Es tracta d’un òrgan sectorial de participació format per una treneta d’alumnes de 5è i 6è dels centres d’educació primària de la ciutat. L’objectiu d’aquest organisme és promoure la implicació dels nens i nenes a l’hora de fer propostes i suggeriments que puguin incidir en la millora del funcionament del municipi i garantir el dret dels infants com a ciutadans de reflexionar, expressar la seva opinió, debatre, prendre decisions i elevar als òrgans municipals competents les seves propostes.\nMembres del Consell d’Infants\nEl Consell d’Infants de Berga està compost habitualment per l’alcalde o alcaldessa de Berga, el regidor o regidora d’Educació, els tècnics i/o tècniques d’Educació del consistori i un representant de cadascuna de les aules de 5è i 6è de primària les escoles de la ciutat. Els joves consellers i conselleres escollits prèviament pels seus companys i companyes de classe seran els encarregats de representar-los en aquest òrgan durant el curs 2018-2019. Es tracta d’infants que tenen entre 10 i 12 anys i la seva funció serà recollir i traslladar la informació i els acords generats per l’ens.\nDesenvolupament de la primera trobada\nLa primera trobada del Consell d’Infants ha estat conduïda pel regidor i la tècnica d’Educació, Eloi Escútia i Anna Freixa, que han donat la benvinguda a tots els consellers i conselleres que formaran part del consell durant l’actual curs lectiu. Tot seguit, els consellers i conselleres de segon any han exposat als nous membres els projectes treballats l’any passat. A continuació, els representants han exposat algunes idees o temes que creuen que caldria treballar com per exemple: millorar la seguretat viària per facilitar els desplaçaments dels vianants, incrementar la decoració nadalenca als carrers, marcar novament el carril bici del Passeig de la Indústria o senyalitzar el nom de les fonts de la ciutat, entre d’altres.\nProperament, les iniciatives seran valorades per l’alumnat dels centres escolars, es decidiran els projectes prioritaris i es determinarà el repartiment de tasques dels diferents grups de treball. Al llarg del curs es realitzaran noves trobades del Consell d’Infants per realitzar el seguiment i la materialització dels projectes escollits. La pròxima sessió del Consell d’Infants es realitzarà previsiblement al gener.\nLa Cursa de St. Silvestre incorpora música en directe durant la celebració d’una de les proves esportives més populars i esperades de l’any\nGiny el Temps meteocat


Un viatge sense retorn: present i futur de la sexualitat humana - Revista Mètode\nUn viatge sense retorn: present i futur de la sexualitat humana\nEl punt de no retorn: present i futur de la sexualitat humana. Actualment, la selecció natural continua influint en les poblacions humanes, condicionant la nostra forma de ser i el nostre comportament. Tot i que no sabem res sobre les pressions a què ens enfrontarem en el futur, podem estar segurs que els fills i les filles de les pròximes generacions seran, com sempre, dels progenitors que es reprodueixen amb èxit. Per aquest motiu, aquells trets fenotípicament hereditaris que puguen augmentar la capacitat d’una persona de sobreviure i reproduir-se, estaran millor representats en les futures poblacions.\nQuan observem el comportament d’un ximpanzé, d’una papallona o d’un salmó en el seu hàbitat natural podem tenir la seguretat que estan tractant de maximitzar el seu èxit reproductiu individual. Es podria afirmar el mateix en el cas dels éssers humans moderns? Continuen essent funcionals les velles adaptacions de la nostra sexualitat a l’hora d’afrontar les noves pressions de selecció imposades pels moderns hàbits de vida dins de les aglomeracions urbanes? En l’actualitat la gent es continua esforçant per aconseguir coses al llarg de la seua vida. Però aquestes se solen correspondre amb valors tan aparentment allunyats de la noció d’èxit reproductiu com els diners, la felicitat, el poder o la seguretat. Paradoxalment, les estadístiques realitzades en les societats occidentals modernes indiquen que les famílies adinerades no són les que més fills tenen. Al contrari, són les famílies amb menors recursos econòmics les que major nombre de descendents solen generar. En aparença, aquest fet representaria un desafiament a la predicció que un major estatus social i econòmic hauria de contribuir no sols a incrementar el nombre de descendents engendrats sinó també les probabilitats que els dits descendents arriben a l’edat adulta. Això és el que encara avui pot trobar-se en algunes de les societats tribals actuals, en les quals els millors caçadors i els ramaders més poderosos són també els que major èxit reproductiu aconsegueixen.\nAnticonceptius, estatus econòmic i èxit reproductiu\nAlguns autors han cregut trobar en l’aplicació de les tècniques anticonceptives l’explicació a aquesta aparent absència de correlació positiva entre la riquesa dels individus i el seu èxit reproductiu en les societats occidentals modernes. En la seua opinió, és l’efecte dels anticonceptius el que produeix la reducció en el nombre de fills que certs individus haurien engendrat si hagueren viscut en una societat en què aquestes tècniques estigueren absents. A fi de comprovar la veracitat d’aquesta explicació, l’antropòleg Daniel Pérusse va publicar en 1993 els resultats d’una interessant enquesta\nrealitzada entre un ampli nombre d’homes canadencs a qui se’ls va sol·licitar informació sobre els seus ingressos econòmics, pautes d’activitat sexual, nombre de fills, etc. A partir de les dades de l’activitat sexual dels enquestats, l’autor va realitzar una estimació del nombre de concepcions potencials (NCP) de què cada home hauria estat responsable l’any anterior si tant ell com la seua companya (o companyes) s’hagueren abstingut d’utilitzar mètodes anticonceptius. A diferència del resultat que s’obté quan només es considera el nombre real de fills dels enquestats, en aquest cas es va poder trobar una correlació altament significativa entre l’èxit reproductiu dels individus (mesurat a través del NCP) i els seus ingressos econòmics. Aquesta correlació va ser especialment pronunciada en el cas dels homes solters. A partir d’aquests resultats, Pérusse va concloure que els homes solters solen tractar de realitzar tantes còpules com els resulta possible. No obstant, a causa d’una preferència selectiva de les dones, la seua habilitat per a fer-ho es veu fortament influïda tant per la seua riquesa com per la seua posició social. Per tant, els esforços per aconseguir un major estatus econòmic i social entre els homes de les societats modernes podrien ser considerats, en opinió de Pérusse, com el producte d’una passada selecció ocorreguda en ambients en què les concepcions “potencials” tenien una probabilitat molt més elevada de generar descendents que en l’actualitat.\n«Fins fa molt pocs anys, al nostre país les famílies amb quatre fills o més eren molt comunes»\nAnticonceptius i monogàmia\nNo seria aquesta l’única conseqüència que els mètodes anticonceptius tenen sobre la moderna sexualitat humana. També s’han apuntat altres efectes capaços d’influir negativament sobre l’estabilitat dels aparellaments monògams establerts entre els homes i les dones en les societats actuals. Tal com Robert Wright va assenyalar en 1994, durant l’evolució humana no hi va haver preservatius ni pastilles anticonceptives. Si una parella mantenia relacions sexuals durant un o dos anys i no engendraven descendents, el més probable és que un d’ells no fóra fèrtil. Des del punt de vista adaptatiu, no tenien res a perdre i si molt a guanyar separant-se i buscant una nova parella. Alguns autors han especulat que, en el passat, la selecció natural potser va afavorir l’aparició d’estratègies de comportament capaç d’induir la recerca d’una nova parella quan l’anterior es mostrava “poc” fèrtil. Aquesta idea ha començat a rebre suport empíric a partir dels estudis realitzats recentment amb diverses espècies de gibons, els quals han estat considerats tradicionalment com a exemples paradigmàtics de primats monògams. Si això fóra cert també per a l’espècie humana, l’ús continuat de mètodes anticonceptius podria estar representant una seriosa amenaça per a l’estabilitat de les parelles monògames. Curiosament, les estadístiques ens diuen que els matrimonis sense fills són els que tenen una major probabilitat de ruptura.\nPer descomptat, el lector pot argumentar que la gent abandona les seues parelles per motius sentimentals i no com a conseqüència de càlculs conscients sobre el seu èxit reproductiu. I és cert, però no podem oblidar que les emocions no són més que els braços executors de l’evolució. Per davall dels pensaments i els sentiments es troben fredes i complexes equacions en què es combinen variables com ara l’estatus social, l’edat de la parella, el nombre de fills, els ingressos econòmics, etc. El problema és que els nostres sentiments van ser modelats en ambients molt diferents dels que ens ofereixen les aglomeracions urbanes actuals. En aquest sentit, encara ens queden per avaluar moltes de les conseqüències que els moderns hàbits de vida estan tenint sobre l’expressió del nostre comportament sexual. Una d’aquestes seria, per exemple, l’augment en l’índex d’infidelitat conjugal que ve associat amb la major complexitat de les xarxes socials urbanes. Segons sembla, la infidelitat és més fàcil en una ciutat anònima que en un petit poblat de caçadors i recol·lectors. De fet, els estudis de paternitat demostren que només el 2% dels nens nascuts en un poblat kung són fruit d’una infidelitat. En canvi, en alguns barris urbans moderns aquesta xifra arriba al 20% dels naixements.\nNo sabem res sobre les pressions de selecció amb què s’enfrontaran les poblacions humanes en el futur. Qualsevol especulació en aquest sentit, encara que atractiva i estimulant, no seria més que ciència-ficció. No obstant això, podem tenir la seguretat que els fills i les filles de les futures generacions procediran, com ho han fet sempre, de progenitors que tinguen èxit en la seua reproducció. Atenent al que s’ha dit en els capítols precedents, aquells trets fenotípics heretables capaços d’incrementar l’habilitat dels individus per a sobreviure i reproduir-se seran els que major representació aconseguiran en les poblacions humanes del demà.\n« En els últims trenta anys la disponibilitat de mètodes anticonceptius barats i segurs ha dut a una dràstica disminució en el nombre de fills per parella. Això pot tenir conseqüències imprevisibles en la relació de parella»\nCal preguntar-se, però, si en el futur no desitjarem exercir algun tipus de control sobre la nostra pròpia evolució, de la mateixa manera com ho fem en l’actualitat amb els nostres animals domèstics i plantes conreades. Sens dubte, el nostre desig d’intervenció s’anirà incrementant a mesura que anem acumulant nous coneixements biològics i avenços tècnics. De moment, encara estem perfeccionant algunes de les eines que ens permetran realitzar aquestes manipulacions. Així, per exemple, cada vegada és major el nombre de parelles que veuen solucionats els seus problemes d’infertilitat gràcies a les modernes tècniques de reproducció assistida. Igualment, els avenços en la cirurgia plàstica estan ajudant a transformar l’aparença física de moltes persones fent que trets externs com la asimetria fluctuant deixen de ser indicadors fidels de la “qualitat genètica” dels individus. Desconeixem l’efecte que aquestes i altres manipulacions semblants tindran sobre l’evolució futura de l’ésser humà. En tot cas, hauríem de prendre’n consciència i elegir amb llibertat.\nPérusse, D., 1993. «Cultural and reproductive success in industrial societies: testing the relationship drec the proximate and ultima’t levels». Behavioral and Brain Sciences, 16: 267-322\nWright, R., 1994. «Our cheating hearts». Time, 144:36-44\nPons-Salvador, G. (2014). Un viatge sense retorn: present i futur de la sexualitat humana. . Mètode Science Studies Journal, 4.


[17/05/2020 - 10:33h] Notes del Director. Informe setmanal (VIII) | COVID-19 — Escola Superior d’Enginyeries Industrial, Aeroespacial i Audiovisual de Terrassa. ESEIAAT — UPC. Universitat Politècnica de Catalunya\n[17/05/2020 - 10:33h] Notes del Director. Informe setmanal (VIII) | COVID-19\nAquesta setmana ha fet dos mesos que vam haver de deixar l’Escola de forma precipitada per començar el confinament. El dia de tornar-hi s’acosta a pas ferm, però a poc a poc. Ahir dissabte el Ministeri de Sanitat va publicar una Ordre Ministerial (https://www.boe.es/boe/dias/2020/05/16/pdfs/BOE-A-2020-5088.pdf) en la que s’indica (pag. 26) que TOTS els campus de la Universitat passen a poder realitzar les activitats previstes en la FASE 1, tot i que els seus municipis encara estiguin en FASE 0. A l’Escola hem estat preparant a consciència els nostres edificis per tal de garantir la seguretat de les persones a mesura que les fases vagin avançant. De moment, una forta abraçada als companys i companyes que s’han vist afectats per aquesta maleïda pandèmia. Molts ànims!\nA nivell de tota la UPC la gran notícia de la setmana va ser l’aprovació del Pla de desconfinament i reactivació progressiva de l'activitat a la UPC al Consell de Govern del 14 de maig. Es tracta d’un full de ruta que es preveu que es vagi actualitzant a mesura que avancem en el procés de desconfinamient. El Pla posa en el centre de tot la seguretat de les persones i minimitza la presencialitat: preveu mantenir el teletreball sempre que sigui possible, demana una presència física mínima als centres, dona una especial atenció a persones de grups de risc, facilita mesures de conciliació, i defineix les mesures d’autoprotecció necessàries. És un document que abasta molts temes i per tal de resoldre els dubtes més freqüents, la universitat ha publicat unes FAQs, que teniu a la vostra disposició.\nSeguint el Pla de desconfinament UPC, el recent pas de l’Escola a FASE 1 implica que algunes activitats es puguin anar reprenent:\nLes activitats de recerca i de serveis cientificotècnics que es poden reactivar en aquesta fase són:\nActivitats en laboratoris UPC de baixa ocupació: S’entendran aquelles que respectin <= 3 persones simultànies, i que mantinguin un espai per persona aproximat de 10m2/persona.\nActivitats de manteniment o calibratge d’aparells de recerca en laboratoris UPC de baixa ocupació: S’entendran aquelles que respectin <= 3 persones simultànies, i que mantinguin un espai per persona aproximat de de 10 m2 /persona.\nActivitats de camp que es realitzen a l’exterior vinculades amb la recerca i de forma especial en l’àmbit agrari, medi ambient i de les infraestructures, i que assegurin en tot moment la distància mínima de 2 m.\nEl procés de sol.licitud d'accés als edificis per les activitats vinculades a la recerca i per als accessos puntuals per recollir material, continua requerint la petició de la persona interessada i, autorització en primera instància per part de la direcció acadèmica (a l’Escola enviar email a direccio.eseiaat@upc.edu). Un cop donada l'autorització, requereix que la persona interessada ompli el formulari adjunt: https://forms.gle/kaV6FrwKxa5efP2b6\nA nivell d’Escola i en clau interna, aquesta setmana han començat les defenses de Treballs Fi d’Estudis de la convocatòria extraordinària. Al mateix temps també hem tingut presentacions de pràctiques en empresa. Malgrat fer servir procediments on-line completament nous, tot el sistema ha funcionat correctament i creuem els dits per tal que la cosa no canviï. Gràcies a tothom qui hi ha contribuït.\nLa propera setmana hi ha 2 convocatòries importants. Per un costat, s’ha convocat a tot el Personal d'Administració i Serveis el proper dimarts a una reunió que té per objectiu recollir dubtes i inquietuds sobre el Pla de Desconfinament abans esmentat. I així mateix, també s’ha convocat a tot l’Estudiantat a una reunió plenària on-line el proper dimecres, per a fer un seguiment del curs i resoldre dubtes que hagin pogut aparèixer.\nPer acabar vull dir que cap institució, empresa o persona estava preparada per afrontar una situació com la que estem vivint. I, tanmateix, tant qui treballa a l’Escola com qui hi estudia, absolutament tots i totes, estem donant el millor de nosaltres per ensortir-nos. Quan tot això s’acabi recordarem amb pena les dificultats, el daltabaix que estem vivint i les irreparables pèrdues que haguem pogut patir. Però estic plenament convençut que també recordarem amb orgull allò que vàrem fer junts per vèncer i tirar endavant, allò que som capaços de fer quan les dificultats extremes ens posen a prova. Sincerament, jo estic realment orgullós de com ha reaccionat la comunitat universitària de l’ESEIAAT.


Els efectes del temporal, les esquerdes als blocs de Pins Vens i la Festa Major de Sant Pau, a L’Eco - L'Eco de Sitges\nA L’Eco d’aquesta setmana fem un repàs exhaustiu dels efectes del temporal a Sitges i a Ribes, amb diverses dades i anàlisi de les causes.\nA les pàgines de Sitges us expliquem que diversos edificis de Pins Vens estan patint esquerdes per les obres de construcció del nou camp de rugbi, que el PSC planteja entrar al Govern municipal, que un pla permetrà rehabilitar edifici antics, que la Comissió del Carnaval recuperar el concurs de mestres xatonaires, que el Festival Jardins de Terramar confirma la quarta edició –tot i la distància amb l’Ajuntament– i que Cultura programa una agenda amb 34 actes anuals, entre d’altres temes.\nA les pàgines de Ribes us expliquem tot els detalls de la Festa Major de Sant Pau, que comença avui; entrevistem l’alcaldessa, Abigail Garrido; i que l’atur castiga especialment a les dones del municipi, entre d’altres temes.\nAmb L’Eco d’aquesta setmana també trobareu un exemplar de La Pregonera, la nova proposta d’agenda cultural de l’Ajuntament. Podeu trobar L’Eco al vostre punt de venda o en l’edició digital d’iQuiosc.


Com escalfar ous perfectament: la millor recepta d’ous escalfats - Com Fer Ous Suaus\nCharlie Cookie Jar (Guanyadors!)\nCom caçar ous perfectament\nEls ous escalfats són un servei de brunch popular als restaurants, però, quan va ser l’última vegada que els vau fer a casa? Per alguna raó, els cuiners casolans semblen defugir la caça furtiva, però no cal que sigueu un professional per dominar un rovell molt bonic. Heus aquí la veritat: la caça furtiva d’ous no és gens complicada. Si podeu bullir aigua, podeu escalfar un ou. Seguiu llegint i us mostrarem com fer ous escalfats perfectament cada vegada. Un cop domineu la tècnica bàsica de caça furtiva, tindreu infinitat idees de brunch . Serviu el vostre estil escalfat en una magdalena anglesa amb cansalada canadenca i Salsa holandesa . Per a una presa més sana, proveu-los sobre verds saltats o sobre una amanida de grans. Millor encara, gaudiu-los tal com estan, en un tros de pa torrat amb mantega daurada.\nels àngels sonant a les orelles\nAbans de començar, assegureu-vos que teniu ous frescos. Haurien de tenir blancs gruixuts amb rovells rodons. Mireu això prova de flotador d’ous per veure si els ous són frescos. Quan estigueu a punt per caçar els ous, només necessiteu una olla d’aigua. A continuació s’explica com escalfar ous en cinc senzills passos.\nCom caçar ous:\nBullir aigua suaument en una olla gran. Si esteu pensant, què diables és un bull suau? només heu de fer bullir l’aigua i baixar el foc, de manera que l’aigua bombolla però no bull com una bogeria. A continuació, saleu l’aigua.\nEsqueixi els ous en petites tasses individuals perquè estiguin a punt per abocar-los a l’aigua.\nAmb una cullera, comenceu a remoure l'aigua amb un moviment circular gran (com un tornado).\nQuan el tornado es mogui realment, afegiu-hi els ous. El moviment de l’aigua embolcallarà la clara d’ou de manera que l’ou es mantingui unit mentre es cou.\nCoeu els ous durant 2 i frac12; fins a 3 minuts i, a continuació, traieu-los amb una cullera ranurada.\nEs pot caçar més d’un ou a la vegada?\nSi pagueu una multitud per dinar, és possible que vulgueu caçar més d’un ou a la vegada, i podeu! Tingueu precaució de no amuntegar massa l’olla. Podeu fer aquests ous escalfats amb antelació i, simplement, torneu a submergir els ous escalfats a l’aigua calenta per escalfar-los.\nCom es caça un ou amb un furtiu?\nSi encara esteu pensant, no hi ha cap manera d’intentar mai furtivitzar un ou, potser voldreu obtenir-ne un caçador d’ous . Afegiu una mica de mantega a cada secció primer, després cliqueu els ous i tapeu-los per coure-los. Aquest truc astut triga entre tres i quatre minuts a posar els ous i surten en cercles perfectes (gairebé massa perfectes, potser!).\nPer què afegim vinagre a l’aigua quan furtem ous?\nAfegir una petita quantitat de vinagre a l’aigua bullent és un truc que algunes persones utilitzen per ajudar a que les clares s’uneixin més ràpidament. És completament opcional i ni tan sols és necessari, però si voleu provar-ho, remeneu una cullerada de vinagre blanc destil·lat a l’aigua bullint abans d’afegir els ous.\nLlegiu-ne més + Llegiu menys -Anunci - Continueu llegint per sota dels rendiments:1servir Temps de cocció:0hores3mins Temps total:0hores3mins Ingredients1\nFeu bullir una olla amb aigua i saleu-la. Mentrestant, trenca un ou (o dos, o tres!) En una tassa petita.\nAmb una cullera, comenceu a remoure l'aigua bullint amb un moviment circular gran.\nQuan l'aigua remolini com un tornado, afegiu-hi els ous. L’aigua remolinant ajudarà la clara d’ou a embolicar-se mentre es cou.\nCuini durant aproximadament 2 & frac12; a 3 minuts.\nAmb una cullera ranurada, traieu l’ou (o els ous) a un plat.\nPastís De Xocolata En Una Tassa\nSeattle Amb La Meva Germana\nRegal De Fabricant De Gofres (Guanyador!)\nQuan S'emetrà L'últim Episodi De 'ncis: Nola'\nFoto De Menjar Divertit\npicor de les palmes significa\nque va guanyar el gran espectacle britànic de pastisseria\npregària de vol segur\nregals per a ell dels Dallas Cowboys


FESTA MAJOR SPT 2021\nJa estan a punt els actes del programa de la Festa Major d'aquest any. Després d'un any marcat per la pandèmia, i encara amb la consciència i la necessitat de respectar les mesures marcades pel PROCICAT, des de la Comissió de Festes La Socarrada, la Quinta, els pabordes, entitats del poble, gent a títol personal i la regidoria de Festes de l'Ajuntamemt, s'ha treballat per oferir una programació per a tots els públics i col·lectius.\nLes mesures PROCICAT afecten en especials als horaris, que seran tots més avançats així com algunes activitats que s'han readaptat per tal de dur-les a terme. De moment la celebració de les Festes Majors segueix vigent i és per això que des de l'Ajuntament s'anima a tothom a gaudir de la festa i dels actes.\nA banda, i en previsiò que puguin sorgir canvis des del PROCICAT, s'alerta que si és el cas es produeixin modificacions a última hora que caldrà comprendre i que s'intentarà informar amb prou temps a tothom.\nPROGRAMA ACTES FM SPT 2021


Crònica de la sortida pels entorns de Terrassa. Can Figueres del Mas i Torrebonica. 06/10/2012 | Grup Ornitologia CE Terrassa\n»Uncategorized»Crònica de la sortida pels entorns de Terrassa. Can Figueres del Mas i Torrebonica. 06/10/2012\nCrònica de la sortida pels entorns de Terrassa. Can Figueres del Mas i Torrebonica. 06/10/2012\nPosted by ocellsceterrassa on Octubre 8, 2012 in Uncategorized\nCamps de Torrebonica\nPer celebrar el Dia mundial dels Ocells vam fer un curt però prou interessant itinerari pels entorns de Terrassa. En ocasió de la XVIa sortida vam triar la zona Est de la ciutat, concretament els voltants dels masos de Can Figueras del Mas i de Can Canya i de l’antic sanatori de Torrebonica. També ens vam moure pels límits del camp de golf del Prat (visitar la bassa de rec sempre proporciona alguna observaciói) i de la veïna ciutat de Sabadell.\nEn mig d’un paisatge dominat per les torrenteres frondoses i humides (torrent de la Grípia i torrent de la Betzuca) i pels camps de secà (Plans de Can Canya) vam poder identificar gairebé 50 espècies diferents el que és una mostra de la biodiversitat que encara es conserva en un territori tan malmès. Entre les espècies vistes destaquem la presència d’alguns migrants com el còlit gris, el bitxac rogenc o el mastegatatxes així com l’abundància de tudons i coloms que deuen ser l’objectiu del falcó pelegrí que vam veure patrullar per la zona.\nJa en podeu veure alguna de les imatges en aquest mateix blog (Galeria d’imatges) i en podeu consultar-ne la llista completa, alhora que la teniu disponible a la pàgina www.ornitho.cat entrant a les observacions fetes al Vallès Occidental el dia 6 d’octubre.\nPlans de Can Canya\nRecordeu que la propera sortida és el dissabte 27 d’octubre al Montseny\n← Resultats del Projecte Orenetes 2012 a Terrassa: fins a 826 nius localitzats!\nECOFÒRUM 2012. Jornada sobre l’Anella Verda de Terrassa →


VI Cursa dels Bombers\nLa cursa més popular d'Europa\nLa història dels Bombers de Barcelona comença l’any 1865, quan s’estableix una companyia a la ciutat. Va ser l’embrió del Cos de Bombers que avui tenim a la nostra ciutat. Els Bombers de Barcelona van crear la seva cursa l’any 1999.\nTot i que els inicis ja queden lluny, el 2017 celebra la 19a edició de la prova i els Bombers en continuen sent els grans protagonistes. Any rere any, un bon grapat de bombers de Barcelona, però també de la Generalitat de Catalunya i d’altres grups participen en aquesta cursa festiva.\nPunt de partida: Avinguda Marques de l’Argentera.\nAvinguda Marques de l’Argentera (sortida)\nAvinguda Marques de l’Argentera\nPasseig Picasso (arribada)\nLa cursa de les curses, segurament és la cursa que esgota els dorsals amb més celeritat. El meu debut al món del running, tot just feia dos mesos que em vaig marcar aquest objectiu. Anar llegint molts articles de ritme aeròbic, ritme anaeròbic, planning d’entrenament i molta més literatura. Anant entrenant amunt i avall per Collserola per veure les possibilitats, amb l’idea de fer un temps respectable dins de les meves possibilitats. Tot just passada l'arribada miro el rellotge aturat en 00:59 per fer l’anàlisi, per ser la primera ja mi esta molt bé.


Machín: "Hem donat la cara davant el millor Madrid de la temporada" | betevé\nEl tècnic de l'Espanyol valora la millora de la imatge de l'equip al Bernabéu i la polèmica arbitral\nRedacció Esports | dissabte, 7 de desembre del 2019, a les 18.57\nEl tècnic de l’Espanyol, Pablo Machín, ha valorat en roda de premsa la derrota per 2 a 0 del seu equip davant el Madrid. Una derrota que manté l’equip blanc-i-blau en posicions de descens, però que ha servit per “canviar i millorar la imatge que teníem”, segons Machín.\nUna millora de la imatge al Bernabéu\nL’entrenador blanc-i-blau s’ha mostrat satisfet amb el treball del seu equip al Santiago Bernabéu. “Un dels objectius era donar la cara i agafar confiança a poc a poc. Hem donat la cara davant el millor Madrid de la temporada“, ha declarat Machín. Tot i això, el tècnic ha remarcat que és un resultat “que s’ha de valorar amb objectivitat, ja que la realitat és que no hem pogut puntuar, que era la nostra intenció”. Tot i no haver pogut sumar cap punt i continuar en posicions de descens, Machín es mostra confiat: “Podem salvar la categoria“, ha sentenciat.\nDues accions arbitrals polèmiques\nPablo Machín també ha fet referència a les dues accions polèmiques del partit: la segona groga no mostrada a Vinicius i un possible penal sobre Calleri abans del descans. “És inqüestionable que quan entrem a valorar criteris arbitrals, són ells els que tenen el seu propi criteri. Ens agradaria que estigués homogeneïtzat“, fent al·lusió a les jugades de la discòrdia. Respecte al penal, ha destacat que “l’empenta ha existit, però si no ha xiulat és perquè haurà considerat que no era suficient”. D’altra banda, Machín ha sentenciat fent referència a la segona possible targeta groga a Vinicius: “La targeta sí que crec que era més clara i que el 99 % de tots els criteris de gent que hagi vist el partit així ho pensarà“.


Tres punts per donar moral | Futfem.cat\nTres punts per donar moral\nEl Pontenc arribava amb baixes importants a Nou Barris, però les jugadores han fet una passa endavant i han aconseguit endur-se clarament els 3 punts\nTot i les baixes que arrossegava el Pontenc, les gironines han completat un molt bon partit a Nou Barris i han aconseguit endur-se'n els 3 punts. «La victòria és una injecció de confiança. Arribàvem a l'enfrontament amb moltes baixes i treure'n els punts jugant bé i sense encaixar cap gol és molt bo», reconeix Joel Nierga, entrenador del Pontenc. L'equip gironí ha dominat tot el partit i al minut 15 ha aconseguit avançar-se al marcador gràcies a un gran xut des de tres quarts de camp de Judith. Un gol que ha estroncat els ànims de la Guineueta que ha vist com per enèsima vegada en aquesta temporada el partit es posava coll amunt: «Penso que durant els 30 primers minuts hem estat ben posades al partit, però el xut, i el consegüent gol, ens ha sorprès i trencat els esquemes», destaca José María Hueta, que avui ha ocupat la banqueta de la Guineueta en absència de Jesús Jímenez.\nLa primera meitat ha finalitzat amb el Pontenc manant al marcador. A la represa, Judith ha tornat a foradar la porteria local, un gol que sentenciava la Guineueta: «Al descans hem canviat el sistema i hem sortit amb unes altres idees, però el gol matiner ens ha trencat tot l'esquema que teníem» valora Hueta, que afegeix: «El gol ha estat per manca de concentració, a partir d'aquí l'equip ha baixat el llistó». 17 minuts més tard, Brenda ha fet pujar el definitiu 0 a 3 a l'electrònic: «Hem dominat tot el partit. Al descans teníem la sensació que si seguíem jugant com fins llavors tiraríem el partit endavant, fer el segon gol just començar la segona meitat ens ha anat molt bé», destaca Joel Nierga, entrenador del Pontenc.\nAquesta victòria dóna ales al Pontenc per continuar en bones posicions a la taula i deixa la Guineueta més enfonsada a la classificació: «Per les jugadores és dur, veuen que treballen durant tota la setmana i els punts no arriben» conclou Hueta, tècnic avui de la Guineueta.


L’epidèmia de grip arriba al nivell mitjà amb 103 casos en set dies | BonDia Diari digital d'Andorra.\nL’epidèmia de grip ha passat d’un nivell de baixa intensitat a un nivell mitjà. La grip va començar l’onada epidèmica (superant el llindar epidèmic) dues setmanes abans d’acabar el 2017, i aquest període acostuma a durar entre vuit i deu setmanes. Des de llavors, s’han anat incrementant els casos. I si durant la primera setmana epidèmica, la 51, es van notificar 24 casos, a la 52 en van ser 36, però la primera setmana de l’any, la passada, els casos es van multiplicar fins a arribar als 103. També vam acabar l’any amb només un cas hospitalitzat (des que es va iniciar el període de vigilància, el passat mes d’octubre). Durant la primera setmana de l’any, ja s’han comptat un total de catorze hospitalitzacions. Dels catorze ingressos per grip, nou han estat per grip B i cinc per grip A.\nDes del ministeri de Salut, remarquen que la taxa d’incidència de la setmana 52 es va situar als 46 casos per 100.000 habitants, i es va iniciar la fase d’ascens de l’onada epidèmica estacional, tot i que a nivell estacional de baixa intensitat. En la primera setmana de l’any, la taxa s’ha situat en 131,8 casos per 100.00 habitants i s’ha assolit un nivell mitjà d’intensitat. Pel que fa a la incidència acumulada, ja se situa en 235 casos per 100.000 habitants, amb un total de 184 casos notificats des que es va iniciar el període de vigilància de la grip el passat 2 d’octubre. D’aquests 184 casos, 80 afecten a homes i 104, a dones.\nDels catorze casos que han requerit hospitalització, nou (cinc homes i quatre dones) han estat persones majors de 65 anys. Però també cal remarcar l’ingrés d’una nena de 4 anys i d’un nen d’entre 5 i 14 anys, com a col·lectius més vulnerables.\nDes del ministeri també expliquen que “ens trobem amb una temporada gripal amb predomini de grip B. En aquest sentit, cal assenyalar que la vacuna contra la grip utilitzada en la campanya de vacunació conté les quatre soques dels virus gripals circulants, dues soques del virus B i les dues soques del virus A”.\nAmb relació a la campanya de vacunació contra la grip, amb les dades provisionals disponibles fins al moment, el nombre de vacunes administrades és de 5.653. Pel que fa a les dades procedents de la vigilància virològica, de les 33 mostres recollides fins ara, tretze han estat positives per al virus de la grip, deu per al tipus B i tres per al tipus A.


dilluns, 8 de maig de 2017 09:25\nAquest dimarts comencen les obres de millora en l’estructura de l’edifici\nObres a l’edifici d’Urgències de l’Hospital de Viladecans\nEls treballs de millora, que se centraran en l’estructura, començaran aquest dimarts i s’allargaran fins a primers de juliol\nAquest dimarts comencen les obres de millora en l’estructura de l’edifici d’Urgències de l’Hospital de Viladecans. Es tracta de tot un seguit de treballs que, segons els responsables del servei, “són necessaris per respondre als requeriments del projecte de reforma i ampliació del centre”. Les feines s’han graduat en sis fases per tal que “afectin el menys possible a usuaris i pacients” en el decurs dels dos mesos –maig, juny i primers dies de juliol- que tindran de durada, aproximadament.\nD’altra banda, l’hospital està duent a terme una intensa campanya de comunicació, tant interna amb els seus professionals com externa, amb els ajuntaments de les localitats per a les quals es centre de referència (Viladecans, Gavà, Castelldefels, Begues i Sant Climent), i amb la resta de dispositius sanitaris i assistencials del territori (SEM, hospitals, centres sociosanitaris, centres d’atenció primària). La col·laboració de tots aquests dispositius és fonamental per completar els treballs de millora amb el menor impacte possible sobre els ciutadans, així com també la dels mateixos usuaris i professionals a l’hora de respectar les indicacions de seguretat de les obres i les indicacions dels seus responsables tècnics. En aquest sentit, la direcció del centre també demana la paciència i comprensió dels usuaris envers l’augment del soroll i olors derivats de les obres. De la mateixa forma, també demanarà la seva col·laboració per limitar el nombre d’acompanyants i visitants dels pacients per tal d’evitar aglomeracions a les zones afectades.\nPer tal de garantir que les obres es desenvolupin amb les màximes garanties de seguretat i salut per a professionals, pacients i acompanyants s’ha creat una comissió de seguiment integrada per representants del centre, tècnics de preventiva, direcció facultativa, l’empresa contractista de les obres i altres assessors).\nEl pla d’execució de les obres s’ha dividit en sis fases successives que permetran minimitzar l’impacte dels treballs en l’activitat del Servei d’Urgències de l’Hospital. A cadascuna de les fases es tindrà especial cura en la seguretat de pacients i professionals, establint tancaments perimetrals per a les zones en obres.\nDarrera actualització de dilluns, 8 de maig de 2017 10:20


El Castor encareix el gas gairebé 2 euros al mes durant 30 anys\nEl Castor encarirà el rebut del gas gairebé 2 euros al mes durant 30 anys\nEnergia ha de negociar amb la banca el pagament de la compensació per tancar el projecte anul·lada pel Constitucional\nEl cost total de la indemnització pel magatzem d'hidrocarburs fallit suma més de 4.700 milions d'euros\n/ JOAN REVILLAS\nBarcelona - Dimecres, 03/01/2018 | Actualitzat el 04/01/2018 a les 15:02 CET\nUna mitjana de gairebé dos euros al mes (en concret, 1,75 euros) per rebut de gas durant 30 anys o 360 mesos (ara queden pendents 28 anys i 336 mesos). Aquest és el preu que paguen els usuaris des del gener del 2016, sense contraprestació a canvi, per la compensació pel tancament del magatzem Castor, que va ser anul·lada per una sentència del Tribunal Constitucional del 22 de desembre passat. L'import total, amb els interessos i els costos de manteniment, puja a més de 4.700 milions, unes 3,6 vegades més de la compensació que va rebre la societat concessionària Escal, controlada en un 66% per l'ACS presidida per Florentino Pérez.\nMalgrat el dictamen de l'alt tribunal, el sistema de pagament es manté a través d'una ordre ministerial de peatges i cànons del sector del gas que va entrar en vigor l'1 de gener, igual que els dos anys anteriors. Al mateix temps, el Ministeri d'Energia assegura que encara estudia les repercussions de la sentència i haurà de buscar la solució a aquest problema jurídic que els experts consideren de "grans dimensions". La visió inicial de l'Executiu és que la sentència "no qüestiona el fons de l'assumpte sinó el vehicle normatiu utilitzat".\nHo complica que els consumidors ja han pagat uns 200 milions entre el 2016 i el 2017 i Escal ja va cobrar els 1.350 milions de compensació reconeguda des del 2008 i va liquidar el seu deute. La solució no és fàcil, ja que Escal podria haver de tornar els diners i els bancs, que van posar els fons per a la indemnització a canvi d'un flux d'ingressos estable i quantiós, es podrien quedar sense cobrar, possibilitat que es descarta.\nEn tot cas, el titular d'Energia, Álvaro Nadal, haurà de trobar la fórmula per ajustar-se a la legalitat per una situació que prové de quan el socialista i exalcalde Barcelona Joan Clos era ministre d'Indústria; va seguir amb el seu successor del mateix partit, Miguel Sebastián; i es va complicar encara més amb el dimissionari José Manuel Soria, del PP, antecessor de l'actual responsable de la cartera.\nEl Banco Santander, Bankia i CaixaBank són les entitats que es van adjudicar una licitació convocada per l'Estat, després d'aportar els diners perquè Escal pagués el deute que tenia pendent essencialment amb el Banc Europeu d'Inversions (BEI) per posar en marxa la inversió que després va resultar fallida. El ministeri haurà de negociar ara amb aquests bancs, que tenen dret a ingressos amb un interès anual del 4,27%. Fonts d'algun d'aquests bancs afirmen que estan "a l'espera" que l'Executiu contacti amb ells. "El Govern va redactar un reial decret llei, va convocar una licitació per vendre els drets de cobrament, els vam guanyar; ha sigut declarat inconstitucional i ara haurà de veure com ho soluciona", diuen.\nUn sistema seria redactar un projecte de llei, ja que el Constitucional critica que la mesura de compensació s'adoptés a través d'un reial decret llei, que s'hauria d'utilitzar de forma extraordinària i impossibilita la impugnació davant els tribunals i la limita al Constitucional. De fet, les raons d'urgència i necessitat que permeten legislar per aquesta via a què va recórrer el 2014 el Govern del PP només les complia essencialment la societat concessionària, que havia de tornar el seu deute en pocs dies.\nLa qüestió és que el PP no té actualment majoria absoluta al Congrés per tramitar un projecte d'aquesta mena i difícilment el recolzaran altres forces com el PSOE, que va ser, juntament amb el Parlament de Catalunya, qui va impugnar la fórmula utilitzada per al Castor. Fonts de la Generalitat consideren que la sentència del Constitucional hauria de retrotreure a la situació anterior, és a dir, anul·lar el pagament de la indemnització i la repercussió d'aquesta indemnització en la factura que paguen els gairebé 8 milions d'usuaris de gas natural.\nA més, a l'Administració catalana estan pendents de dos recursos que van plantejar davant el Tribunal Suprem contra les ordres ministerials que incloïen els càrrecs en el rebut per al 2016 i el 2017. Aquestes impugnacions es van portar a terme per "coherència processal", a l'haver recorregut el reial decret llei que avalava les compensacions i la seva repercussió en els rebuts. Segons l'opinió de les fonts consultades, la decisió del Suprem hauria de tenir en compte el que ha dictaminat el Constitucional.\nPer evitar augmentar el dèficit públic, el Govern central va endossar a Enagás, el gestor del sistema -avui s'ocupa del manteniment i hibernació de les instal·lacions, que també van a càrrec del rebut-, la responsabilitat d'indemnitzar el concessionari de Castor. A la vegada va transferir a aquesta companyia, de la qual té el 5% del capital, els drets de cobrament i aquesta els va cedir als tres bancs que van avançar els diners. L'única forma d'atraure finançadors era oferir un interès elevat (4,27%), una cosa semblant al que va passar amb la privatització d'Aigües Ter Llobregat (ATLL), en què el contracte estableix una retribució financera del 9,33% durant 50 anys.\nTemes: ACS ·\tTerratrèmols ·\tCastor ·\tFlorentino Pérez ·\tEnergia ·\tConsum ·\tTribunal Constitucional


Aladdin, Geriona entre musicals i Lapònia són les propostes destacades de la nova temporada del Teatre Principal | Ràdio Arenys 91.2FM\nCultura Teatre Dilluns 2 de setembre del 2019\nImatge de l'espectacle Lapònia (Foto: Teatre Barcelona)\nLa temporada del Teatre Principal arrencarà a finals de setembre amb una programació ben variada en la que predominen les propostes de tipus musical. Entre els muntatges més destacats hi trobem Aladdin, Geriona entre musicals i l’espectacle teatral Lapònia. A partir d’aquest diumenge, a més, també es podrà gaudir de diversos actes organitzats per entitats.\nDes del Teatre Principal, Sergi Fortuny i Toni Riba han explicat avui en directe per Ràdio Arenys el contingut de les propostes de la nova temporada del Teatre Principal. La temporada arrencarà el dissabte 21 de setembre amb el concert La ploma de perdiu de la mà de Marc i Quirze Egea, seguit d’una proposta de Teatre Familiar de la mà de Zipit Company titulada Mil Bocins, la qual està prevista pel diumenge 29 d’aquest mes.\nUn dels muntatges més destacats es titula Geriona entre musicals i arribarà de la mà del Cor Geriona, acompanyat del Cor de l’Auditori de Girona. Està compost per quatre medleys de musicals d’èxit i tindrà lloc diumenge dia 6 d’octubre a les 7 del vespre.\nPel que fa a les propostes infantils en destaca Aladdin de la Roda Produccions, un musical que reversiona el conte original que tots coneixem. Des de l’organització del Teatre Principal també destaquen un muntatge creat a Arenys de Mar per Fèlix Cucurull i Martí Doy, amb la Companyia Petit Bonhom. Es tracta de Cocué i es podrà veure el diumenge 24 de novembre a les 6 de la tarda.


L'Ajuntament potencia el consum responsable - Ajuntament de Montcada i Reixac\nData i hora oficial 21.09.2019 | 04:38\nL'Ajuntament potencia el consum responsable\nLa regidoria de Salut Pública i Consum de l'Ajuntament de Montcada i Reixac celebra enguany el Dia del Consumidor, el proper 15 de març, amb l'organització d'una sèrie d'actes que es duran a terme al llarg de la propera setmana. L'objectiu d'aquesta iniciativa és fomentar un tipus de consum responsable.\nEntre les activitats previstes, al Centre Cívic Can Cuiàs es podrà visitar del 12 al 18 de març l'exposició "Aprèn a consumir amb responsabilitat". La mostra està formada per quinze plafons que tenen com a objectiu informar al consumidor de la importància de reflexionar abans de fer qualsevol compra.\nEl dissabte 17 febrer, la Companyia Lluïs Pinyot y Cesc Serrat, amb la coordinació de Setem Catalunya, representarà un espectacle sobre comerç just adreçat als més petits ¿Al teu cau, quin cacau cau?, a les 12 hores a la plaça de l'Església. L'obra és un espectacle educatiu i musical sobre la problemàtica del comerç injust del cacau i diferents propostes per a un consum responsable d'aquest producte.\nAquest mateix dia i el dijous 15 de març, s'instal·laran a la plaça de l'Església, estands informatius amb tota la informació relacionada amb el consum; el dia 15 de 10 a 12 hores i el dia 17 de 11.30 a 13.30 hores. La regidora de Salut Pública i Consum, Eva Gonzalo, afirma que "amb aquesta campanya, entre altres objectius, volem aconseguir conscienciar la població de la importància de consumir responsablement, així com també, donar a conèixer els serveis que ofereix l'OMIC a Montcada i Reixac".\nAls estands informatius hi hauran diferents consells com, per exemple, triar els productes i marques que realment es necessiten i comparar abans els seus preus en diferents establiments; consultar i deixar-se assessorar pels especialistes o vigilar les compres que es fan a través d'Internet. Per tal de defensar els nostres drets com a consumidors, l'oficina ens aconsella que sempre demanem i guardem els tiquets de compra i les factures, que preguntem la garantia que tenen els productes i que si cal, reclamem a través del full oficial de reclamacions o bé adreçant-nos al servei municipal.\nL'OMIC està situada a la planta baixa de l'edifici de l'Ajuntament de Montcada i Reixac (Av de la Unitat, 6) i obre de dimarts a divendres de 10 a 14 hores i els dilluns de 15 a 19 hores.


Els pescadors d'arts menors de Roses reclamen més vigilància per evitar sabotatges dels caladors\nLes destrosses, cada cop més freqüents, passen quan les xarxes estan calades entre 30 i 35 metres de profunditat dins dels límits del Parc Natural del Cap de Creus. Segons declaracions dels pescadors a TV3, els tallen les xarxes per totes dues bandes, cosa que fa impossible la pesca.\nRedacció 05/08/2013 - 11.26 Actualitzat 05/08/2013 - 12.46\nUna pescadora arreglant la xarxa sabotejada.\nEls pescadors d'arts menors a Roses es troben des de fa dies les xarxes tallades. El problema va començar, tot i que de manera puntual, fa quatre estius, però enguany s'ha incrementat de manera que està fent impossible la pesca a la zona. Les destrosses, cada cop més freqüents, passen quan les xarxes estan calades entre 30 i 35 metres de profunditat dins dels límits del Parc Natural del Cap de Creus.\nSegons declaracions dels pescadors a TV3, els tallen les xarxes per totes dues bandes, cosa que fa impossible la pesca. La xarxa està calada durant tota la setmana i el fet de tallar-la boicoteja la captura. Segons els pescadors aquests actes vandàlics no beneficien ningú, ja que el peix queda fet malbé.\nEls pescadors denuncien la difícil convivència amb els centres de busseig del Parc Natural. Segons han explicat, on hi ha una boia, hi ha una roca i si col·loquen les xarxes al costat, al cap d'uns dies se la troben esquinçada. Per aquest motiu reivindiquen més seguretat a la zona.\nLa Generalitat, per la seva banda, ha informat que és molt difícil tenir la zona sota control per l'afluència massiva de gent que hi ha al parc durant l'estiu.


Inici Serveis Recruitment-Selecció\n3ASIDE ajuda al creixement de les organitzacions, assessorant i trobant a les persones més adequades segons les necessitats del client. Per a això establim un minuciós procés que ens garanteix l'èxit en temps, qualitat i cost.\nReunió per identificar les seves necessitats\nRecerca del candidat en diferents canals\nAnuncis a internet\nCentres formatius i escoles de negoci\nSelecció del candidat\nPresentació al Client\nPresentació de candidats a través d'un informe tècnic y personal.\nUn cop presentats els informs, realitzem un seguiment del procés.\nAcompanyament a les entrevistes\nIncorporació y garantia\nUn cop incorporada la persona, realitzem un seguiment tant amb el client com amb el treballador per garantir l'adaptació per ambdues parts. En cas que el candidat causés baixa, en el temps establert, reiniciem el procés sense cost addicional.\nTipus de Selecció\nOutsourcing: externalització del servei\nHeadhunter: selecció de càrrecs estratègics